1989R3537 — SL — 01.07.1995 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (EGS) št. 3537/89

z dne 27. novembra 1989

o stopnji trženja, na katero se nanaša povprečna cena prašičjih trupov







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso ( 1 ), kakor je bila nazadnje spremenjena z Uredbo (EGS) št. 1249/89 ( 2 ), in zlasti člena 4(6) Uredbe, ker reprezentativni trgi v vsaki državi obsegajo vse trge, ki so navedeni v Prilogi k Uredbi Komisije (EGS) št. 2123/89 ( 3 ); ker je treba na podlagi člena 4(2) Uredbe (EGS) št. 2759/75 določiti tehtano povprečno ceno prašičjih trupov na reprezentativnih trgih v Skupnosti, da bi ocenili, ali stanje na trgu upravičuje intervencijske ukrepe; ker morajo biti, da bi določili takšne povprečne cene prašičjih trupov, na voljo primerljive cene v Skupnosti; ker je zato treba uporabiti enotno kakovost prašičjih trupov, ki ustreza standardni kakovosti iz člena 4(1) Uredbe (EGS) št. 2759/75, in jasno opredeljeno stopnjo trženja; ker mora biti, zato ker se prašičji trupi običajno tržijo na stopnji klavnice, ta stopnja tista, ki je sprejeta; ker je treba kotacije prašičjih trupov odslej v vsej Skupnosti določati po lestvici Skupnosti za določanje razredov prašičjih trupov, določeno z Uredbo Sveta (EGS) št. 3220/84 ( 4 ), kakor je bila spremenjena z Uredbo (EGS) št. 3530/86 ( 5 ), in po podrobnih pravilih za uporabo, določenih v Uredbi Komisije (EGS) št. 2967/85 ( 6 ); ker je bila opredelitev standardne kakovosti v skladu s členom 2(2) in (3) Uredbe (EGS) št. 3220/84 poenostavljena z Uredbo Sveta (EGS) št. 1250/89 z dne 3. maja 1989 o določitvi osnovne cene in standardne kakovosti zaklanih prašičev za obdobje od 1. julija 1989 do 30. junija 1990 ( 7 ); ker je bil poleg tega seznam reprezentativnih trgov za prašičje meso v Skupnosti, določen v Uredbi Sveta (EGS) št. 43/81 ( 8 ), kakor je bila nazadnje spremenjena z Uredbo (EGS) št. 3553/88 ( 9 ), nadomeščen s seznamom v Uredbi (EGS) št. 2123/89; ker je zaradi teh razlogov treba spremeniti pravila o stopnji trženja, na katero se nanaša povprečna cena prašičjih trupov; ker je treba zaradi jasnosti sprejeti novo uredbo, ki združuje vsa pravila o stopnji trženja, na katero se nanaša povprečna cena prašičjih trupov; ker je v skladu s tem treba razveljaviti Uredbo Komisije (EGS) št. 2342/86 ( 10 ), kakor je bila spremenjena z Uredbo (EGS) št. 2847/87 ( 11 ); ker so ukrepi iz te uredbe v skladu z mnenjem Upravljalnega odbora za prašičje meso, SPREJELA NASLEDNJO UREDBO:







Člen 1

1. Tržna cena prašičjih trupov v Skupnosti iz člena 4(2) Uredbe (EGS) št. 2759/75 se določi na podlagi cen ob vstopu v klavnico brez davka na dodano vrednost, ki se plača dobaviteljem živih prašičev.

2. Cene iz odstavka 1 vključujejo vrednost nepredelanega drobovja in živalskih ostankov in so izražene za 100 kg hladnih prašičjih trupov, ki so:

— pripravljeni v skladu z referenčno pripravljenostjo, določeno v členu 2(1) Uredbe (EGS) št. 3220/84, — in

— stehtani in razvrščeni v razrede na kavlju v klavnici, pri čemer se zabeležena masa pretvori v maso hladnih trupov v skladu z metodami, določenimi v členu 2 Uredbe (EGS) št. 2967/85.

Člen 2

1. Tržna cena prašičjih trupov v državi članici je enaka povprečju kotacij za prašičje trupe, zabeleženih na trgih ali v kotacijskih centrih te države članice, ki so navedeni v Prilogi k Uredbi (EGS) št. 2123/89.

2. Cena iz odstavka 1 se določi z uporabo kotacij, zabeleženih za trupe z maso:

— 60 do manj kakor 120 kg ►M1 razreda E ◄ ,

— 120 do manj kakor 180 kg razreda R.

Izbira kategorij po masi in kakršno koli tehtanje teh kategorij je prepuščeno zadevni državi članici; ta država članica o tem obvesti Komisijo.

Člen 3

1. Uredba (EGS) št. 2342/86 se razveljavi.

2. Sklicevanje na Uredbo (EGS) št. 2342/86 se šteje kot sklicevanje na to uredbo.

Člen 4

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.